recursal/SuperWikiNEXT-32B huggingface dataset:
**გრაუბიუნდენი** (გერმ. Graubünden; იტალ. Grisons; რეტორ. Grischun) — შვეიცარიის უდიდესი კანტონი. მდებარეობს ქვეყნის აღმოსავლეთ ნაწილში. ესაზღვრება ტიჩინოს, ურის, გლარუსისა და სანქტ-გალენის კანტონები, ასევე იტალია, ავსტრია და ლიხტენშტაინი. გრაუბიუნდენში სახლობს შვეიცარიის სამი განსხვავებული ეთნიკური ჯგუფი და შესაბამისად გავრცელებულია სამი ენა — შვეიცარიული გერმანული, იტალიური და რეტორომანული. ასევე, ის ერთადერთი კანტონია, სადაც უძველესი რეტორომანული ენის დიალექტებზე დღემდე საუბრობენ. ადმინისტრაციულად კანტონი 11 რაიონადაა დაყოფილი.

2010 წლის მონაცემებით, მოსახლეობა 192 621 ადამიანს შეადგენს, საიდანაც 28 008 (14,84%) უცხოელია. 47% კათოლიკეა, 41% პროტესტანტი.

გრაუბიუნდენის ფართობი 7 105,2 კმ²-ია და ამ მხრივ უდიდესია შვეიცარიის კანტონებს შორის. პროდუქტიულად ტერიტორიის მხოლოდ 1/3 მიიჩნევა, მეხუთედი კი ტყითაა დაფარული. კანტონი მთლიანად მთიანია, მოიცავს მდინარე რაინისა და ინის ხეობებს. მის სამხრეთ-აღმოსავლეთ ნაწილში მდებარეობს შვეიცარიის ერთადერთი ეროვნული პარკი. მისი ჩრდილოეთ ნაწილის მთები იუნესკოს მსოფლიო მემკვიდრეობის ძეგლთა სიაშია შესული სახელწოდებით გლარნის შეცოცება.

კანტონის ტერიტორიის უდიდესი ნაწილი ერთ დროს ძველი რომის რეტიის პროვინციას მიეკუთვნებოდა, რომელიც ძვ. წ. XV საუკუნეში შეიქმნა. თანამედროვე დედაქალაქი კური რომაელების დროს *კურიას* სახელით იყო ცნობილი.

შვეიცარიის კონფედერაციაში კანტონი 1803 წელს შევიდა.

სოფლის მეურნეობა დღემდე რჩება იმ დარგად, რომელიც კანტონის დაშორებულ ხეობებს კვლავ დასახლებულად ტოვებს, ამიტომ, მის სუბსიდირებას აქტიურად ახდენს როგორც რეგიონული, ისე ცენტრალური ხელისუფლება.

გალერეა
-------

* დედაქალაქი კურიდედაქალაქი კური
* ენგალდინის ხეობაენგალდინის ხეობა

რესურსები ინტერნეტში
--------------------

* ოფიციალური საიტი დაარქივებული 2009-06-01 საიტზე Wayback Machine.
* ტურიზმი
* ოფიციალური სტატსიტიკა

სქოლიო
------

1. ↑  Federal Department of Statistics.  (2008)Ständige Wohnbevölkerung nach Staatsangehörigkeit, Geschlecht und Kantonen (Microsoft Excel). ციტირების თარიღი: November 5, 2008.
2. ↑  Federal Department of Statistics.  (2008)Wohnbevölkerung nach Religion, nach Kantonen und Städten (Microsoft Excel). ციტირების თარიღი: 2008-10-06.

|  |  |  |  |
| --- | --- | --- | --- |
| 

| ხ • გ • რ
 შვეიცარიის კანტონები |
| --- |
|  |
| 
აარგაუ **·** აპენცელ-აუსეროდენი **·**  აპენცელ-ინეროდენი  **·**  ბაზელ-შტადტი **·**  ბაზელ-ლანდი  **·**  ბერნი  **·**  გლარუსი **·** გრაუბიუნდენი **·**  ვალე **·**  ვო  **·** ზოლოთურნი **·** იურა **·** ლუცერნი **·** ნევშატელი **·** ნიდვალდენი **·** ობვალდენი **·** ჟენევა **·** სანქტ-გალენი **·** ტიჩინო **·** თურგაუ **·** ური **·** ფრიბური **·** შაფჰაუზენი **·** შვიცი **·** ცუგი **·** ციურიხი
 |

 |
**ლატიფა ალიევა** (დ. 1 ივლისი, 1944, იუხარი სალაჰლი, ყაზახის რაიონი) — აზერბაიჯანელი თეატრისა და კინოს მსახიობი, აზერბაიჯანის რესპუბლიკის სახალხო არტისტი (2018), აზერბაიჯანის რესპუბლიკის პრეზიდენტის ინდივიდუალური პენსიონერი (2006 წლიდან).

ბიოგრაფია
---------

ლატიფა ჯაჰანდარ ყიზი ალიევა დაიბადა 1944 წლის 1-ლ ივლისს ყაზახის რაიონის სოფელ იუხარი სალაჰლიში.
სწავლობდა თეატრალურ ინსტიტუტში დრამისა და კინოს მსახიობობის განხრით (1964-1964 წწ.).
1964 წლიდან მუშაობს მოზარდ მაყურებელთა თეატრში.
ალიევა გახლავთ დედის როლების ერთ-ერთი დახელოვნებული შემსრულებელი.
ირანულ ფილმებში აქვს მიღებული მონაწილეობა.
2000 წელს მიენიჭა აზერბაიჯანის რესპუბლიკის სახალხო არტისტის საპატიო წოდება, 2018 წლის 10 დეკემბერს. 2006 წლიდან არის პრეზიდენტის პენსიონერი.

სქოლიო
------

1. ↑  President.Az.  (10.12.2018) Azərbaycan Dövlət Gənc Tamaşaçılar Teatrının əməkdaşlarına fəxri adların verilməsi haqqında Azərbaycan Respublikası Prezidentinin Sərəncamı az. President.az. ციტირების თარიღი: 2018-12-10.
2. ↑  e-qanun.az.  (2006-05-12) Azərbaycan Respublikası Prezidentinin fərdi təqaüdlərinin verilməsi haqqında Azərbaycan Respublikası Prezidentinin Sərəncamı az. e-qanun.az. ციტირების თარიღი: 2006-05-12.
**ერიკ ლინ რაიტი** (ინგლ. Eric Lynn Wright; დ. 7 სექტემბერი 1964, კალიფორნია, აშშ — გ. 26 მარტი, 1995) — ამერიკელი რეპერი.

ერიკი ლოს-ანჯელესის ერთ-ერთ ღარიბ უბანში კომპტონში, რიჩარდ და კეტი ვრაითების ოჯახში დაიბადა. ის ცნობილი იყო სასცენო სახელით Eazy-E. იზი იყო ამერიკელი რეპერი, რომელსაც ჰქონდა სოლო კარიერა და ასევე ის იყო ჯგუფ N.W.A-ს წევრი. იზის უწოდებენ განგსტა რეპის ნათლიას (The Godfather of Gangsta rap).

სკოლიდან გამოგდების შემდეგ, მან დაიწყო ნარკოტიკების გაყიდვა, სანამ ინვესტიციას განახორციელებდა Ruthless Records-ში და გახდებოდა რეპერი. როდესაც Ruthless-ს არტისტმა აის ქიუბმა დაწერა სიმღერა „Boyz-n-the-Hood", დრემ, ქიუბმა და იზიმ შექმნეს ჯგუფი N.W.A. მას შემდეგ, რაც DJ Yella, MC Ren, და Arabian Prince შემოუერთდნენ ჯგუფს, ჯგუფმა გამოუშვა ალბომი N.W.A. and the Posse. 1988-ში მათ გამოუშვეს მომდევნო ალბომი Straight Outta Compton. შემდეგში ჯგუფმა კიდევ ორი ალბომი გამოუშვა, შემდეგ კი ჯგუფი დაიშალა.

1986 წლისთვის, როცა იზი ჯერ კიდევ 22 წლის იყო, მას ნარკოტიკის გაყიდვით მოგროვებული ჰქონდა დაახლოებით 250 000 დოლარი, თუმცა მას შემდეგ, რაც მისი ბიძაშვილი მოკლეს, მან გადაწყვიტა ბედი ეცადა ჰიპ-ჰოპში, რომელიც იმ დროს ძალიან პოპულარული იყო. მან რეპის ჩაწერა დაიწყო 80-იანებში. 1995 წლის 24 თებერვალს იზი მივიდა Cedars-Sinai Medical Center-ში ლოს-ანჯელესში. ვრაითს ეგონა, რომ სჭირდა ასთმა, თუმცა დაუდგინეს დიაგნოზი და აღმოჩნდა შიდსი. სწორედ ეს დიაგნოზი აღმოჩნდა რეპერისთვის საბედისწერო, იზი მცირე ხნიანი მკურნალობის შემდეგ მალევე კლინიკში გარდაიცვალა. რეპერს 7 შვილი დარჩა სხვადასხვა ქალებისგან.

დისკოგრაფია
-----------

 მთავარი სტატია: Eazy-E-ს დისკოგრაფია.იხილეთ აგრეთვე: N.W.A-ს დისკოგრაფია
### სტუდიური ალბომები

* *Eazy-Duz-It* (1988)
* *Str8 off tha Streetz of Muthaphukkin Compton* (1996)

### EP-ები

* *5150: Home 4 tha Sick* (1992)
* *It's On (Dr. Dre) 187um Killa* (1993)
* *Impact of a Legend* (2002)

### N.W.A-სთან ერთად

* *N.W.A. and the Posse* (1987)
* *Straight Outta Compton* (1988)
* *100 Miles and Runnin'* (1990)
* *Niggaz4Life* (1991)

რესურსები ინტერნეტში
--------------------

* 

* Eazy-E კინოფილმების ინტერნეტ-მონაცემთა ბაზაში
* FBI file on Easy E

სქოლიო
------

1. ↑  California Birth Index<a href='https://wikidata.org/wiki/Track:Q2730514'></a>
2. ↑  BlackPast.org — 2004.<a href='https://wikidata.org/wiki/Track:Q30049687'></a>
**ბეკიმ ბალაი**(დ. 11 იანვარი, 1991) — ალბანელი პროფესიონალი ფეხბურთელი, რომელიც თამაშობდა თავდამსხმელის პოზიციაზე, ალბანურ კლუბ შკოდერის ვალაზნიასა და ალბანეთის ეროვნულ საფეხბურთო ნაკრებში.

ბალაიმ საფეხბურთო კარიერა დაიწყო მშობლიური ქალაქის კლუბ Vllaznia-ში და პროფესიონალურ კარიერაში მისი დებიუტი 17 წლის ასაკში შედგა. ამ კლუბში ასპარეზობისას, მან 38 თამაშში 17 გოლის გატანა მოახერხა, შემდეგ კი თურქულ საფეხბურთო კლუბ Gençlerbirliği-თან გააფორმა კონტრაქტი. თურქეთში მცირე წარმატების შემდეგ ის დაბრუნდა მშობლიურ ალბანეთში და ასპარეზი ტირანაში განაგრძო, აქ მან 37 თამაშში 15 გოლის გატანა მოახერხა. ტირანას შემდეგ იგი საფეხბურთო კლუბ პრაღის სპარტას შეუერთდა, ჩეხეთის რესპუბლიკაში 2013 წლის იანვარში.

პრაღის სპარტაში ყოფნის დროს იგი კლუბის მიერ იჯარით იყო გაცემული პოლონურ კლუბ იაგელონია ბიალისტოკში 2013–14 სეზონისთვის, სადაც მან 36 მატჩში 9 გოლი გაიტანა, შემდეგ კი დაბრუნდა თავის მშობლიურ კლუბში 2014-15 სეზონის პირველ ნახევარში. იგი შეუერთდა ხორვატიულ კლუბს HNK Rijeka-ს 2015 წლის იანვარში, ამ ტრანსფერის განსახორციელებლად, კლუბმა 600,000 ევროს გადაიხადა.

ბალაიმ სანაკრებო კარიერა 19-წლამდელთა ნაკრებში 2008 წელს დაიწყო, იგი ასევე ასპარეზობდა 21-წლამდელთა ნაკრებში, 2010 წელს, კარიერის დაწყებიდან 2 წელში. მისი დებიუტი ალბანეთის ეროვნულ საფეხბურთო ნაკრებში 2012 წელს შედგა და მნიშვნელოვანი როლი ითამაშა ნაკრებისთვის უეფას ევრო 2016-ის საკვალიფიკაციო ეტაპებზე, განსაკუთრებით პორტუგალიის წინააღმდეგ როდესაც მან საჰაერო ორთაბრძოლაში გოლის გატანა მოახერხა, რომელიც ალბანეთისთვის გამარჯვების გოლი აღმოჩნდა. იგი შეირჩა უეფას ევრო 2016-თვის, ალბანეთის ნაკრების 23-კაციან შემადგენლობაში,  ხოლო ევროპის ჩემპიონატზე მისი დებიუტი შედგა რუმინეთის წინააღმდეგ ჯგუფის ბოლო მატჩში.

რესურსები ინტერნეტში
--------------------

* ბეკიმ ბალაი — Soccerway
* ბეკიმ ბალაი – უეფას ჩანაწერი (ინგლისური)
* ბეკიმ ბალაი — National-Football-Teams.com
* Bekim Balaj – Euro 2016 profile at FSHF.org

სქოლიო
------

1. ↑  Turkish team signs Albanian striker. World Bulletin (17 June 2010). ციტირების თარიღი: 20 October 2019
2. ↑  Bala te Tirana per 70 mije sq. *Panorama Sport*. Arkiva Shqiptare e Lajmeve (20 January 2011).  დაარქივებულია ორიგინალიდან — 2 ივნისი 2016. ციტირების თარიღი: 20 October 2019
3. ↑  Zyrtare, Bekim Balaj kalon te Rijeka sq. Gazeta Panorama (8 January 2015). ციტირების თარიღი: 20 October 2019
4. ↑  „De Biasi shpall listën zyrtare të Euro 2016" [De Biasi announces the official list of Euro 2016] (ალბანური). FSHF.org. 31 May 2016. ციტირების თარიღი: 31 May 2016.
5. ↑  Richard Amofa.  (19 June 2016) Euro 2016: Romania 0 Albania 1 - Armando Sadiku scores the only goal to seal his country's first ever win at a major competition. *The Telegraph*. ციტირების თარიღი: 20 October 2019
**შეიხ ჰასინა** (დ. 28 სექტემბერი, 1947) — ბანგლადეშის პოლიტიკური მოღვაწე. ქვეყნის პრემიერ-მინისტრი 1996-2001 წწ. და 2009 წლიდან. პარტია „ავამი ლიგის" ლიდერი. ბანგლადეშის პირველი პრეზიდენტის „ერის მამად" წოდებული მუჯიბურ რაჰმანის შვილი. 

1969 წელს მონაწილეობდა დაკის სტუდენტურ მღელვარებებში. 1971 წელს ბანგლადეშის დამოუკიდებლობისათვის ომის პერიოდში დააპატიმრა პაკისტანის საოკუპაციო არმიამ. 1975 წლის სამხედრო გადატრიალების შემდეგ ჰასინას მამა მუჯიბურ რაჰმანი და მისი ოჯახის 20 წევრი ამოხოცეს. თავად ჰასინა ამ პერიოდში იმყოფებოდა გფრ-ში. მთელი ოჯახიდან გადარჩა ჰასინა და მისი და, რომელიც ასევე არ იმყოფებოდა ქვეყანაში სამხედრო გადატრიალების პერიოდში. 

1981 წელს, ჯერ კიდევ ემიგრაციაში მყოფი, აირჩიეს პარტია „ავამი ლიგის" ლიდერად, პარტიისა, რომელსაც ხელმძღვანელობდა მამამისი. ამავე წელს დაბრუნდა ბანგლადეშში და ოპოზიციაში ჩაუდგა პრეზიდენტ ჰუსეინ მოჰამად ერშადის ხელისუფლებას. 1991 წელს ერშადის ხელისუფლებიდან წასვლისა და დემოკრატიული მმართველობის დამყარების შემდეგ არჩევნები წააგო ნაციონალურ პარტიასთან, რომელსაც ხელმძღვანელობდა ხალედა ზია.

პოლიტიკური კარიერა
------------------

1996 წლის მარტში შეიხ ჰასინამ ბოიკოტი გამოუცხადა რიგით არჩევნებს, ხალედა ზია იძულებული იყო ჩამოეყალიბებინა გარდამავალი მთავრობა და დაენიშნა განმეორებითი არჩევნები, რომელშიც შეიხ ჰასინამ გამარჯვებას მიაღწია და გახდა ქვეყნის პრემიერ-მინისტრი 5 წლის ვადით. მისი პირველი პრემიერობის დროს გაუმჯობესდა ურთიერთობა ინდოეთთან, ხელი მოაწერეს ხელშეკრულებას განგის წყლის გაყოფის შესახებ. 1999 წელს ნაციონალურმა პარტიამ მოაწყო საყოველთაო გაფიცვა, მაგრამ ჰასინამ კატეგორიული უარი განაცხადა გადადგომაზე, მანამ სანამ არ გავიდოდა მისი მმართველობის ვადა. 

2001-2008 წწ. შეიხ ჰასინა ოპოზიციაშია. 2007 წელს ემიგრაციაში წავიდა აშშ-ში. 2008 წელს ბრუნდება ქვეყანაში, რათა სათავეში ჩაუდგეს საკუთარი პარტიის საარჩევნო სიას. დამაჯერებელი გამარჯვების შემდეგ 2009 წლის 6 იანვარს შეიხ ჰასინა კვლავ ქვეყნის პრემიერის თანამდებობას იკავებს.

რესურსები ინტერნეტში
--------------------

* Awami League official website დაარქივებული 2019-09-19 საიტზე Wayback Machine.
* Banglapedia article on Sheikh Hasina დაარქივებული 2012-07-16 საიტზე Wayback Machine.
* Sheikh Hasina Mukti Porishod Italy დაარქივებული 2014-12-22 საიტზე Wayback Machine.
* Sheikh Hasina release on two month parole დაარქივებული 2008-06-18 საიტზე Wayback Machine.
* Sheikh Hasina gives a speech to open a climate conference in Dhaka, Bangladesh
| ბელგრადის მეტროპოლიტენი |
| --- |
|  |
| ინფორმაცია |
| ქვეყანა | სერბეთის დროშა სერბეთი |
| ქალაქი |  ბელგრადი |
| გახსნის თარიღი | 2017 (სავარაუდო) |
| ხაზის სიგრძე |  |
| სადგურთა რაოდენობა |  |
| ხაზთა რაოდენობა |  |
| მგზავრები დღეში |  |
| მგზავრები წელიწადში |  |
| ხაზების სქემა |
|  |

**ბელგრადის მეტროპოლიტენის** — მშენებლობა ჯერ კიდევ 1970-იან წლებში უნდა დაწყებულიყო. მშენებლობა დაიწყო 1980-იან წლებში, თუმცა, მოგვიანებით გეგმა შეცვალეს და მიწისქვეშა სადგურები საქალაქო ელექტრომატარებლების სისტემაში მოაქციეს. 

1995 წელს გაიხსნა ორი მიწისქვეშა სადგური: „კარაჯორჯევის პარკი" (არც თუ დიდ სიღრმეში) და „ვუკოვ სპომენიკი" (ღრმად). ამ სადგურებში რიგის ვაგონმშენებელი ქარხნის მატარებლები დადიან. ამ ორ სადგურს ხშირად მეტროს უწოდებენ, რაც შეცდომაა. 

2006 წელს ბელგრადის მეტროპოლიტენის სისტემის მშენებლობა დაიწყო, რომელშიც მოსკოვის მეტრომშენელები იღებენ მონაწილეობას.

იხილეთ აგრეთვე
--------------

* მეტროპოლიტენების სია

რესურსები ინტერნეტში
--------------------

* ბელგრადის მეტრო დაარქივებული 2009-02-05 საიტზე Wayback Machine.
* სიახლეები და განხილვა[*მკვდარი ბმული*]
* სიახლეები და განხილვა
**ხალხური მედიცინა** — ხალხის მიერ დაგროვებული ემპირიული ცოდნა სამკურნალო საშუალებების, სამკურნალო მცენარეების, ჰიგიენური ჩვევების, დაავადების მკურნალობისა და პროფილაქტიკის შესახებ. თაობიდან თაობას ზედაპირად გადაეცემოდა და ასახვა ჰპოვა ხალხის ზნე-ჩვეულებებში, თქმულებებში, სხვადასხვა სახის საექიმო წიგნებსა და კარაბადინებში, საქართველოში ჯერ კიდევ ძვ. წ. II ათასწლეულში სცოდნიათ სამკურნალო მცენარეებისა და მინერალური წყლების სამკურნალოდ გამოყენება, საკეისრო გაკვეთა, ტრეპანაცია, სისხლის გადასხმა, შხამსაწინააღმდეგო საშუაებების დამზადება და სხვ. 
ხალხური მედიცინის მრავალი მეთოდი თუ საშუალება შემდგომ მეცნიერულ მედიცინაში გადავიდა და, პირიქით მეცნიერული მედიცინა, თავის მხრივ, გარკვეულ გავლენას ახდენდა ხალხურ მედიცინაზე.

თბილისში მრავალი გამოჩენილი სახალხო მკურნალი და დასტაქარი მოღვაწეობდა და დღესაც მოღვაწეობს (თურმანიძეთა საგვარელო, ძმები იაგუაშვილები, ციციშვილები, იაშვილები, ზაქარია ლომიძე, ვ. ასკურავა და მრავალი სხვა).

ლიტერატურა
----------

* 

* ენციკლოპედია „თბილისი", თბ. 2002. — გვ. 984, ISBN 99928-20-32-2.

ბიბლიოგრაფია
------------

* *მინდაძე, ნინო.*, ქართველი ხალხის ტრადიციული სამედიცინო კულტურა, თბ. 2013.
**იგლი ტარე**(დ. 25 ივლისი, 1973) — ყოფილი ალბანელი პროფესიონალი ფეხბურთელი, იგი თამაშობდა თავდამსხმელის პოზიციაზე. კარიერის დასრულების შემდეგ გახდა სერია A-ს სპორტული დირექტორი, შემდეგ კი იტალიის საფეხბურთო კლუბის, ლაციოს სპორტული დირექტორი.

ტარემ პარტიზანის ტირანაში თამაში დაიწყო 9 წლის ასაკში, 1982 წელს, ხოლო პროფესიონალურ ფეხბურთში დებიუტი შეასრულა 15 წლის ასაკში 1988 წელს. 1992 წელს მან ალბანეთი დატოვა და ემიგრაციაში, გერმანიაში წავიდა. ის თამაშობდა გერმანიის დაბალი დონის ლიგებში ლუდვიგსჰაფენსა და მანჰეიმში. 1996 წელს, იგი გადავიდა საფეხბურთო კლუბ კარლსრუეში, რომელიც იმდროისთვის ბუნდესლიგაში ასპარეზობდა. თავდაპირველად, იგი კლუბის სარეზერვო გუნდში თამაშობდა, თუმცა იმავე წელს, ბუნდესლიგაში მისი დებიუტი შედგა. ამის შემდეგ იგი დიუსელდორფის ფორტუნაში გადავიდა, რომელიც ბუნდესლიგა 2-ში ასპარეზობდა. ტარემ ამ გუნდში 2 სეზონის მანძილზე 63 მატჩი ჩაატარა და 24 გოლის გატანა მოახერხა. 1999 წელს, იგი გადავიდა საფეხბურთო კლუბ კაიზერსლაუტერნში, სადაც წელიწადნახევრის განმავლობაში 26 მატჩში ჩაატარა და ოთხი გოლის გატანა მოახერხა.

კაიზერლაუტერნის შემდეგ, იგი შეუერთდა ბრეშია კალციოს 2001 წლის იანვარში, კლუბი იმდროისთვის იტალიის სერია A-ში ასპარეზობდა, ტარეს დახმარებით გუნდმა ჩემპიონატშო მე-8 ადგილის დაკავება მოახერხა. მან ბრეშიაში თამაში გააგრძელა კიდევ ორი სეზონი და 75 თამაშში 15 გოლის გატანა მოახერხა, შემდეგ კი ბოლონიაში გადავიდა 2003 წელს. ამ კლუბში მან ორი წლის მანძილზე იასპარეზა და 55 მატჩში 11 გოლი გაიტანა. 2005 წელს ბრეშიას სერია B-ში დაქვეითების შემდეგ, იგი გადავიდა ლაციოში, მისი ეს ტრანსფერი ყველასათვის მოულოდნელი გახლდათ. თუმცა ამ კლუბში, იგი ძირითადად სათადარიგო შემადგენლობაში იყო, მან მხოლოდ ოთხი გოლი გაიტანა 54 თამაშის მანძილზე, ხოლო 2008 წელს 34 წლის ასაკში, მისი როგორც ფეხბურთელის კარიერა საბოლოოდ დასრულდა.

სანაკრებო კარიერა
-----------------

ტარემ ალბანეთის ნაკრებში 68 მატჩი ჩაატარა და ათი გოლი გაიტანა. როგორც გუნდის ერთ-ერთი ყველაზე გამოცდილი წევრი, ტარე ეროვნული ნაკრების კაპიტნის ტიტულსაც ატარებდა, საკმაოდ დიდი ხნის მანძილზე.

ეროვნულ ნაკრებში, მისი ყველაზე შთამბეჭდავი მატჩი ალბანეთ-რუსეთის შეხვედრა გახლავთ, უეფას ევრო 2004-ის საკვალიფიკაციო ეტაპზე, როდესაც მან დიდი წვლილი შეიტანა ალბანეთს 3-1 გამარჯვებაში და გოლის გატანაც მოახერხა.

2007 წელს, ტარეს სანაკრებო კარიერა ფაქტობრივად დასრულდა, მას შემდეგ, რაც მენეჯერი ოტო ბარიჩმა იგი ეროვნულ ნაკრებში აღარ გაიწვია.

რესურსები ინტერნეტში
--------------------

* Official Lazio profile დაარქივებული 2008-08-20 საიტზე Wayback Machine.

სქოლიო
------


1. ↑  Cieri, Stefano (6 June 2023). „Tare-Lazio è finita". *La Gazzetta dello Sport* (იტალიური). RCS. p. 21. ციტირების თარიღი: 25 September 2023.
2. ↑  Albania – Record International Players. Rsssf. ციტირების თარიღი: 2 January 2018
**ლევ მიხეილის ძე კარახანი** , *ლეონ კარახანიანი* (რუს. Лев Михайлович Карахан; დ. 1889, თბილისი — გ. 20 სექტემბერი, 1937) — წარმოშობით სომეხი რუსი პოლიტიკოსი და რევოლუციონერი.

ბიოგრაფია
---------

1904 წლიდან იყო რსდმპ წევრი, მენშევიკი. 1912 წლიდან აქტიურად მონაწილეობდა პროფკავშირულ მოძრაობაში. 1913 წლიდან იყო პეტერბურგის გაერთიანებული სოციალ-დემოკრატიული ორგანიზაციის წევრი, აგიტატორი, პროპაგანდისტი და ორგანიზატორი. 1917 წელს იყო პეტროგრადის რაიონის დუმის და საქალაქო საბჭოს წევრი. 1918 წლის მარტიდან 1921 წლის ოქტომბრამდე მუშაობდა დიპლომატიურ სამსახურში. 1921-1922 წლებში იყო რსფსრ საგანგებო და სრულუფლებიანი ელჩი პოლონეთში. 1922-1923 წლებში იყო საგარეო საქმეთა სახალხო კომისარიატის აღმოსავლეთის განყოფილების გამგე. შემდეგ წლებში მუშაობდა სხვადასხვა ქვეყნებში რუსეთის საგანგებო და სრულუფლებიან ელჩად. 1934 წლიდან იყო საბჭოთა კავშირის ელჩი თურქეთში. 1937 წლის 3 მაისს უკან გაიწვიეს და დააპატიმრეს და იმავე წლის 20 სექტემბერს სიკვდილით დასაჯეს.

რესურსები ინტერნეტში
--------------------

ვიკისაწყობში არის გვერდი თემაზე:
***ლევ კარახანი***

* Britannica article about Karakhan Manifesto
|  |  |
| --- | --- |
|  | ტერმინს „**ალავერდობა**" აქვს სხვა მნიშვნელობებიც, იხილეთ **ალავერდობა (მრავალმნიშვნელოვანი)**. |

„ალავერდობა", გ. გაგარინის ნახატი
**ალავერდობა** — ნაყოფიერებასა და მოსავლის აღება-დაბინავებასთან დაკავშირებული დღესასწაული. იმართება ალავერდის ტაძრის კარზე, ალავერდის მონასტრის დამაარსებლის იოსებ ალავერდელის სახელზე. იწყებოდა 29 სექტემბერს და გრძელდებოდა სამ კვირას. სამსაფეხურიანი ციკლი (თავი ალავერდობა, შუა ალავერდობა და ბოლო ალავერდობა) შეიცავდა სინკრეტული რწმენა-წარმოდგენებით შექმნილ დღესასწაულს (წინაქრისტიანული და ქრისტიანული ელემენტებით). ალავერდობაზე ღამის თევით მოდიოდნენ მლოცველები გარეკახეთიდან, ქიზიყიდან, ერწო-თიანეთიდან, ფშავ-ხევსურეთიდან, აგრეთვე მეზობლად მოსახლე ქისტები, დაღესტნელები და ელები. 

ალავერდობასთან დაკავშირებული იყო ტრადიციული ბაზრობა, რომელმაც XIX საუკუნის II ნახევრიდან ფართო ხასიათი მიიღო. გასაყიდად შემოჰქონდათ სამრეწველო საქონელი, შინასამრეწველო ნაწარმი, მესაქონლეობისა და მიწათმოქმედების პროდუქტები.

ლიტერატურა
----------

* *ჯალაბაძე. გ.*, ქართული საბჭოთა ენციკლოპედია, ტ. 1, თბ. 1975. — გვ. 261-262.
* იანქოშვილი მათე, „დაბა და სოფელი ალავერდი" „ივერია" N203 — 1900
**გიორგი ცაბაძის ქუჩა** — ქუჩა თბილისში დიდუბის რაიონში (დიდუბე). კოსმონავტების სანაპიროდან თევდორე მღვდლის ქუჩამდე. წარმოიქმნა XIX საუკუნეში. თავდაპირველად მიხეილის შესახვევი ერქვა. თბილისის 1876 წლის გეგმაზე დატანილია როგორც მუშთაიდის შესახვევი, 1897 გეგმაზე — როგორც ქუჩა. სახელი უკავშირდება იქვე მდებარე „მუშთაიდის" ბაღს.

1904 წლიდან ქუჩის მნიშვნელობა გაიზარდა, რაც განაპირობა ტრამვაის პარკისა და სახელოსნოების დაარსებამ. ქუჩას 1934 წელს ერნსტ ტელმანის სახელი ეწოდა (იწყებოდა დავით აღმაშენებლის გამზირიდან, ხოლო მონაკვეთი დავით აღმაშენებლის გამზირიდან კოსმონავტების სანაპირომდე თბილისის 1934 წლის გეგმაზე დატანილია როგორც ერნსტ ტელმანის ჩიხი). ქუჩას 1990 წელს გიორგი ცაბაძის სახელი ეწოდა. ქუჩაზეა აბრეშუმის მუზეუმის შენობა (1889, არქიტექტორი ა. შიმკევიჩი), ეროვნული სტადიონი (XX საუკუნის 30-იანი წლები; არქიტექტორი არჩილ ქურდიანი, არქიტექტორ ნ. გრინევსკის მონაწილეობით). 

რეკონსტრუქცია ჩაუტარდა 1976 (არქიტექტორები: არჩილ და გიორგი ქურდიანები. კონსტრუქტორი შ. გაზაშვილი) და 2006 (გიორგი და არჩილ ქურდიანები), მეტრამვაეთა საცხოვრებელი სახლები (1926-1928, არქიტექტორი დ. ჩისლიევი). 70-იან წლებში მდინარე მტკვრის გაყოლებით აშენდა 16-სართულიანი საცხოვრებელი სახლები (არქიტექტორები მ. გუგუნავა, შოთა ყავლაშვილი). ქუჩაზეა შპს „კიდობანი" და შპს „პასაჟი-2000".

ლიტერატურა
----------

* ენციკლოპედია „თბილისი. ქუჩები, გამზირები, მოედნები", თბ. 2008. — გვ. 196, ISBN 978-99928-20-35-3.
პითაგორას ბიუსტი კაპიტოლიუმის მუზეუმში, რომი.
**პითაგორა** (ძვ. ბერძნ. Πυθαγόρας ὁ Σάμιος; დ. ~ძვ. წ. 580 — ძვ. წ. 500) — ძველი ბერძენი, იონიელი მათემატიკოსი და ფილოსოფოსი, მისტიური რელიგიური და სამეცნიერო საზოგადოების სახ. „პითაგორელები" დამფუძნებელი, ყველაზე უკეთ ცნობილია „პითაგორას თეორემით", რომელიც მის სახელს ატარებს.

ცნობილია როგორც „რიცხვთა მამა", პითაგორას მნიშვნელოვანი წვლილი მიუძღვის ფილოსოფიურსა და რელიგიურ სწავლებაში ძვ.წ. VI საუკუნეში. მისი ცხოვრება და მოღვაწეობა ლეგენდებისა და გაურკვევლობის ბურუსითაა მოცული და ამგვარად რთულია დარწმუნებით მასზე ზუსტი ინფორმაციის მოყვანა. პითაგორასა და მის მოწაფეებს სწამდათ, რომ ყველაფერი დაკავშირებულია მათემატიკასთან და ასევე მიიჩნევდნენ, რომ ყველაფრის წინასწარ განჭვრეტა შესაძლებელია ციკლთა რითმულობის განსაზღვრით.

ბიოგრაფია
---------

პითაგორა დაიბადა სამოსში. მისი დაბადების ზუსტი თარიღი და ადგილი უცნობია. მამამისი მნესარხი მოხსენიებულია, როგორც სამოსში მცხოვრები, მაგრამ ბევრი ვერსია მიუთითებს, რომ პითაგორა დაიბადა ფინიკიაში ან სიდონში. ითვლება, რომ მნესარხი არის ფინიკიელი, რომელმაც მიიღო სამოსის მოქალაქეობა, ან პირიქით - ბერძენ ვაჭრად, რომელიც ცოლ პიფაიდასთან ერთად გადავიდა ფინიკიაში, სადაც გახდა მამა. სახელი მან მიიღო მის შემდეგ, რაც დელფიის წინასწარმეტყველმა პითეამ იწინასწარმეტყველა მისი დაბადება (პითაგორა პირდაპირი თარგმანით ნიშნავს „ის ვისზეც იწინასწარმეტყველა პითეამ")

ასევე არსებობს ნაკლებად ცნობილი, პითაგორას დაბადების სამი ვერსია: ის არის ტირელი (ანუ ეტრუსკი) ან ქალაქ ფლიუნტა და მეტაპონტას მაცხოვრებელი. ასევე არსებობდა ძველი მწერლების ვერსია, რომლებიც ამბობდნენ, რომ პითაგორა იყო ღმერთ აპოლონის შვილი.

ყველა ეს ვერსია ჩვენამდე მოვიდა მწერლებიდან, რომლებიც ცხოვრობდნენ პითაგორას სიკვდილიდან 600-700 წლის შემდეგ. მიუხედავად იმისა, რომ მწერლების უმეტესობა ეყრდნობა უფრო ძველი მწერლების ვერსიებს, პითაგორას თანამედროვეებზე ინფორმაცია არ არის.

შრომები
-------

პითაგორას დიდი წვლილი მიუძღვის მათემატიკის და ასევე მუსიკის განვითარებაში. პითაგორას მიუძღვის წვლილი ჯაშუშ ბავშვთა ინსტიტუტის ჩამოყალიბებაში

რესურსები ინტერნეტში
--------------------

|  |  |
| --- | --- |
| 

პორტალი:ბიოგრაფიები
 | პორტალი **„ბიოგრაფიები"** |
| 

q:პითაგორა
 | პითაგორა ვიკიციტატებში |
| 

commons:Pythagoras
 | პითაგორა ვიკისაწყობში |

* პითაგორა და პითაგორელები დაარქივებული 2009-03-09 საიტზე Wayback Machine.


|  |  |
| --- | --- |
| ბიოგრაფია | *ეს სტატია პიროვნების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
სოკრატემდელი ფილოსოფოსები |
| --- |
|  |
| მილეტის სკოლა | 
* თალესი
* ანაქსიმანდრე
* ანაქსიმენე

 |
|  |
| პითაგორელები | 
* პითაგორა
* ფილოლაოსი
* ალკმეონი
* არქიტე
* ტიმაიოსი

 |
|  |
| ეფესოს სკოლა | 
* ჰერაკლიტე

 |
|  |
| ელეატელთა სკოლა | 
* ქსენოფანე
* პარმენიდე
* ძენონ ელეელი
* მელისე სამოელი

 |
|  |
| პლურალისტური სკოლა | 
* ანაქსაგორა
* ემპედოკლე

 |
|  |
| ატომისტური სკოლა | 
* ლევკიპე
* დემოკრიტე

 |
|  |
| სოფიზმი | 
* პროტაგორა
* გორგია
* პროდიკე
* ჰიპია
* დიოგენე აპოლონიელი
* ფერეკიდე

 |

 |
|  |  |
| --- | --- |
|  | **ამ სტატიას ამჟამად აქტიურად არედაქტირებს Mehman.**
გთხოვთ, ნუ შეიტანთ მასში ცვლილებებს, სანამ ეს განცხადება არ გაქრება. წინააღმდეგ შემთხვევაში, შესაძლოა, მოხდეს რედაქტირების კონფლიქტი.
ეს შეტყობინება სტატიაში მხოლოდ **ერთი კვირის** განმავლობაში შეიძლება დარჩეს.

---

თარგის ჩასმის თარიღი: 2024-04-9.

---

მიმდინარეობს სტატიის აქტიური დამუშავება. 

---

მომხმარებლის სახელის და თარიღის ავტომატურად მისათითებლად, გამოიყენეთ თარგი {{subst:მუშავდება}}
 |

**გლობალური ციფრული შეთანხმება** (ინგლ. Global Digital Compact) — გაეროს გენერალური მდივნის, ანტონიუ გუტერეშის გაეროს საერთო დღის წესრიგისთვის შემოთავაზებული ინიციატივა. შეთანხმების მიზანია უზრუნველყოს ციფრული ტექნოლოგიების გამოყენება პასუხისმგებლობით და ყველას საკეთილდღეოდ, ასევე მისი მიზანია ციფრული ფრაგმენტირების აცილება და უსაფრთხო და ინკლუზიური ციფრული გარემოს ხელშეწყობა.

წინაისტორია და პროცესი
----------------------

მთელი მსოფლიოს მასშტაბით 1 მილიონზე მეტი უკუკავშირის მიღების შემდეგ, გაეროს წევრმა სახელმწიფოებმა მიიღეს დეკლარაცია, რომელიც ხაზს უსვამს ციფრული თანამშრომლობის გაუმჯობესების მნიშვნელობას. ამის საპასუხოდ, გენერალური მდივნის მოხსენება — „ჩვენი საერთო დღის წესრიგი", გვთავაზობს „მომავლის სამიტს", რომელიც საშუალებას მოგვცემს „გლობალური ციფრული შეთანხმების" მიღწევაში.

2023 წლის 17 იანვარს, გაეროს გენერალური ასამბლეის პრეზიდენტმა რუანდასა და შვედეთს დაავალა მთავრობათაშორისი პროცესის წარმართვა „გლობალური ციფრული შეთანხმების" შემუშავებისთვის. პროცესის მართვის გეგმა 2023 წლის 16 იანვარს გამოქვეყნდა.

საკონსულტაციო პროცესის ფარგლებში, გაერთიანებული ერების ორგანიზაცია იწვევს პირებს, ჯგუფებს, ასოციაციებს, ორგანიზაციებსა და საზოგადოებებს „გლობალური ციფრული შეთანხმების" შემუშავებაში დასახმარებლად. მიღებული ინფორმაცია დაეხმარება შეთანხმების პროექტის განხილვის დროს, რომელიც შედგება 2024 წელს, „მომავლის სამიტის" ფარგლებში.

საკვანძო მიზნები
----------------

კავშირი სხვა ინიციატივებთან
---------------------------

რესურსები ინტერნეტში
--------------------

* UNGA President letter: designation of co-facilitators
* Background Note

სქოლიო
------

1. 1 2  Global Digital Compact: Office of the Secretary-General's Envoy on Technology. ციტირების თარიღი: 2023-05-13
2. ↑  Global Digital Compact in 2023 | DW Observatory en-US. ციტირების თარიღი: 2023-05-13
ედუარდ კლარი ოჯახთან ერთად
**ედუარდ კლარი** (რუს. Эдуар Клар; დ. 1863, პოლტავა — გ. 1922, თბილისი) — საქართველოში მოღვაწე რუსი ფოტოგრაფი.

ბიოგრაფია
---------

ედუარდ კლარი დაიბადა 1863 წელს უკრაინის ქალაქ პოტავაში. ხარკოვის უნივერსიტეტში სწავლობდა ქიმიის ფაკულტეტზე და ფოტოგრაფიასაც იქ დაეუფლა. 1893 წელს იგი თბილისში გადმოსახლდა და იჯარით აიღო ცნობილი ფოტოგრაფის ვლადიმერ ბარკანოვის ყოფილი ატელიე. შემდეგ ქალაქის ცენტრში, გოლოვინის პროსპექტზე საკუთარი ფოტოსალონი გახსნა. იყო ოპერის თეატრის ფოტოგრაფი, ადგილობრივი და ჩამოსული მსახიობები მხოლოდ მის ატელიეში იღებდნენ სურათებს. ედუარდ კლარის ფოტოები გამოირჩეოდა გემოვნებით და სინატიფით. 1897 წელს პირველ კავკასიურ ფოტოგამოფენაზე მან ბრინჯაოს მედალი მიიღო, ხოლო საიუბილეო კავკასიურ გამოფენაზე 1901 წელს, ოქროს მედალი. ფოტოგრაფი ედუარდ კლარი იღებდა ხატვის გაკვეთილებს ცნობილი მხატვრის გიგო გაბაშვილის სახელოსნოში, კარგად უკრავდა ვიოლინოზე.

ე. კლარის მიერ არის გადაღებული არტურ ლაისტის ჩამოსვლა საქართველოში, 1912 წელს ი. გოგებაშვილის დაკრძალვა, ამიერკავკასიის რკინიგზის ცალკეული უბნის მშენებლობის კადრები. XX საუკუნის 20-იან წლებში იგი საცხენოსნო სპორტმა გაიტაცა. ე. კლარი ფოტოგრაფიულად იღებდა ყველა შეჯიბრებას ძველი თბილისის დიდუბის იპოდრომზე, სადაც იგი ერთერთი გადაღების დროს გარდაიცვალა.

ლიტერატურა
----------

* ინასარიძე შ. „საქართველოს მესურათხატენი", თბილისი, 2002, გვ. 12-13

რესურსები ინტერნეტში
--------------------

* 

* ედუარდ კლარი — საქართველოს ბიოგრაფიული ლექსიკონი
|  |  |
| --- | --- |
|  | სხვა მნიშვნელობებისთვის იხილეთ **სიხარულიძე**. |

**ქსენია ალექსის ასული სიხარულიძე** (დ. 20 ივნისი , 1909, გოგოლესუბანი, ოზურგეთის მაზრა — გ. 13 ოქტომბერი, 1976, თბილისი) — ქართველი ფოლკლორისტი, ფილოლოგიის მეცნიერებათა დოქტორი (1948), პროფესორი (1954), საქართველოს სსრ მეცნიერების დამსახურებული მოღვაწე (1960).

ბიოგრაფია
---------

1929 წელს დაამთავრა თბილისის სახელმწიფო უნივერსიტეტის სიბრძნისმეტყველების ფაკულტეტი. 1936 წლიდან მუშაობდა უნივერსიტეტთან არსებულ შოთა რუსთაველის სახელობის ლიტერატურის ინსტიტუტის ფოლკლორის განყოფილებაში. 1940 წლიდან კითხლობდა ლექციებს თსუ-ში. 1968 წლიდან ხელმძღვანელობდა ფოლკლორისტიკის კათედრას. იკვლევდა ქართული ფოლკლორის აქტუალურ პრობლემებს: საბავშვო ფოლკლორს, საწესჩვეულებო პოეზიას, საგმირო და საისტორიო ზეპირსიტყვიერებას, ფოლკლორულ-ლიტერატურულ ურთიერთობებს და სხვა. ძირითადი ნაშრომები: „ქართული ხალხური საგმირო-საისტორიო სიტყვიერება" (1949), „ქართველი მწერლები და ხალხური სიტყვიერება" (I, 1956: II, 1966), „ქართული ხალხური საინტერესო სიტყვიერება"( სამ ტომად, 1961, 1964, 1967), „ქართული ხალხური საგმირო პოეზიის საკითხები" (1970), „ქართული ფოლკლორისა და თეორიის საკითხები" (1976) და სხვა. დიდი ამაგი დასდო ფოლკლორულ ნიმუშთა შეკრებასა და გამოცემას. ნაშრომები თარგმნილია რუსულ, უნგრულ, გერმანულ, ინგლისურ ენებზე.

ლიტერატურა
----------

* *ზანდუკელი, ფ.*, ქართული საბჭოთა ენციკლოპედია, ტ. 9, თბ. 1985. — გვ. 414.
* *ზანდუკელი, ფ.* გამოჩენილი ფოლკლორისტი, კრებული ფოლკლორის თეორია და ისტორია, თბილისი, 1979
* *ცანავა, ა.*, ქსენია სიხარულიძე, თბილისი, 1971

რესურსები ინტერნეტში
--------------------

* ქსენია სიხარულიძე — საქართველოს ბიოგრაფიული ლექსიკონი
**ბრეზოვიცა** ( ალბ. Brezovicë  ; სერბული კირილიცა Брезовица) — დასახლება კოსოვოში შტრპცეს მუნიციპალიტეტში, რომელიც ცნობილია მისისათხილამურო კურორტით ბრეზოვიცაში. 2011 წლის აღწერის მიხედვით, ბრეზოვიცას მოსახლეობა შეადგენს 68 ადამიანს 

ბრეზოვიცა, კოსოვოს ზამთრის ერთ-ერთი ყველაზე პოპულარული ტურისტული ადგილია.

  

 სათხილამურო კურორტის ტერიტორია იდეალურად მდებარეობს შარის მთების ეროვნული პარკის ჩრდილოეთ და ჩრდილო-დასავლეთისკენ მიმართულ ფერდობზე. ქედის ხაზი 39000-ს ჰექტარს მოიცავს მაღალი ალპური მთის რელიეფით და ტყეებით, მრავალფეროვანი და უხვი ფლორითა და ფაუნით. მდებარეობს საერთაშორისო აეროპორტის 90 წუთის სავალზე, ბრეზოვიცას საკურორტო ზონა წარმოადგენს სამხრეთ-აღმოსავლეთ ევროპის ერთ-ერთ ბოლო განუვითარებელ სათხილამურო კურორტს.

გეოგრაფია
---------

იგი მდებარეობს შარის მთების ჩრდილო-აღმოსავლეთ ნაწილში და მდინარე ლეპენაკის აუზში. სათხილამურო კურორტი ბრეზოვიცა მდებარეობს ზღვის დონიდან 900 მ-დან 2500 მ-მდე, დაახლოებით 14კმ სამხრეთით. არის ზომიერი ხეობის კლიმატის კომბინაცია  ქვედა ნაწილებში და ალპური კლიმატის მაღალ რაიონებში.

ისტორია
-------

 იუგოსლავიის პრეზიდენტი იოსიპ ბროზ ტიტო ბრეზოვიცას ეწვია 1975 წელს.
შუა საუკუნეების სერბეთში არსებობდა სირინიჩის *ჟუპა* (პროვინცია) (პირველად ნახსენები მე-XII საუკუნის წესდებაში, მეორედ 1331 წელს, იმპერატორ სტეფანე დუშანის წესდებაში ) რომელიც მოიცავდა მთელ თანამედროვე შტრპცეს მუნიციპალიტეტს, რომელშიც იყო ქალაქები. გრადიშტე (ბრეზოვიცაში) და ზიდინაცი ( გოტოვუშაში ). რეგიონში ბიზანტიური ციხესიმაგრეების რამდენიმე ნაშთია. 

Čajlije-ს ბორცვის მწვერვალზე, მდინარე ლეპენაცის პილევაჩის ნაკადის შესართავთან, არის გრადიშტეს ციხის ნაშთები, რომელსაც აქვს ორი ფენა, პირველი VI საუკუნიდან  და მეორე მე -XII. საუკუნეში.  ციხე ნანგრევებშია, საიდანაც დონჟონის კოშკი და სხვა ნაგებობების კონტურები შეიძლება გამოვლინდეს. ქალაქის შესასვლელს ჩრდილოეთით იცავდა კოშკი. ამ კოშკიდან გრძელდებოდა გალავანი, მეორე კოშკით, საიდანაც თავდაცვითი კედელი გადაჭიმული იყო ბორცვის ძირამდე, ლეპენაკისკენ. 

1944 წლის 28 ივნისს, მეორე მსოფლიო ომის დროს, ბულგარელმა ჯარისკაცებმა სიკვდილით დასაჯეს 46 ადგილობრივი (მათგან 12 ბავშვი) რაკანოვაცში, ბრეზოვიცაში, მათი ერთ-ერთი ჯარისკაცის სიკვდილის შემდეგ.

დემოგრაფია
----------

დემოგრაფიული ისტორია| Ეთნიკური ჯგუფი | 1981 | 2011  |
| --- | --- | --- |
| სერბები | 323 (98.48%) | 44 (67.71%) |
| ალბანელები |  | 23 (33.82%) |
| სხვები | 5 (1.53%) | 1 (1.47%) |
| სულ  | 328 | 68 |

ცნობები
-------

1. 1 2  Rastko website, rastko.rs; accessed 4 December 2015.(in Serbian)
2. 1 2  SANU, National Center for Digitization, Cultural Monuments in Serbia: Ostaci tvrđave Gradište-Čajlije
3. ↑  SANU, National Center for Digitization, Cultural Monuments in Serbia: Rakanovac, spomenicikulture.mi.sanu.ac.rs; accessed 4 December 2015.
4. ↑  2011 Census, Kosovo, January 4, 2020
5. ↑  დაარქივებული ასლი.  დაარქივებულია ორიგინალიდან — 2020-01-13. ციტირების თარიღი: 2024-03-22.

გარე ბმულები
------------

* viewkosova.com ბრეზოვიცა
* ბრეზოვიცას სათხილამურო ცენტრის ოფიციალური საიტი
* Brezovica.biz დაარქივებული 2021-04-25 საიტზე Wayback Machine.  Archived 2021-04-25 </link>
* კოსოვო სათხილამურო დღესასწაული, 2016 NYTimes ფუნქცია

თარგი:Štrpceთარგი:Kosovo topics
**ბასკეტის ბაღები** (ინგლ. Buskett Gardens ; იტალ. Boschetto ) — მალტის რამდენიმე ტყიანი ადგილიდან,ერთ-ერთია, რომელიც მდებარეობს სიგევის ნაყოფიერ *ვიდ ილ ლუკის* ხეობაში. გადაჭიმულია 30 ჰექტარ ფართობზე სიჯევის დასავლეთით (Citta Ferdinand) და დინგლის ოდნავ აღმოსავლეთით. ბაღის ნაპირში მდებარეობს მალტის პრეზიდენტის ოფიციალური რეზიდენცია ვერდალას სასახლე.

ისტორია
-------

მალტა ადრე დაფარული იყო ბუნებრივი ტყეებით, მაგრამ მე-16 და მე-17 საუკუნეებში ხეები დაჭრეს გემთმშენებლობის ( გალეონის წარმოების) და სასოფლო-სამეურნეო დანიშნულებისთვის. ამჟამინდელი ბასკეტის ბაღების ტერიტორია შემოინახეს მალტის ორდენის ჰოსპიტალიერმა რაინდებმა სანადირო ნაკრძალის სახით. 

1557 წლის ივნისში, ჰოსპიტალიერების ორდენის დიდი მაგისტრი კლოდ დე ლა სანგლი გადავიდა ბასკეტში, რადგან მისი ჯანმრთელობის მდგომარეობა გაუარესდა. იგი გარდაიცვალა მდინაში ორი თვის შემდეგ.

აღწერა
------

ბაღები შედგება სხვადასხვა ტყის მასივისგან, რომლებიც წარმოქმნილია ენდემური სახეობის ფართოფოთლოვანი ხეების, წიწვოვანი მცენარეების და ხმელთაშუა ზღვის მარადმწვანე ბუჩქების გარიგასა და მაკიასგან. ასევე გვხვდება ხეხილის კორომები  .

ბაღები დიდი პოპულარობით სარგებლობს მალტელებში, რომლებიც აქ ხშირად სეირნობენ ან პიკნიკებს აწყობენ ხეების ჩრდილში. 29 ივნისს, იმნარჯის (პეტრე-პავლეს) დღესასწაულზე ბაღებში ფიესტა იმართება. ასობით ადამიანი იკრიბება იქ წინა საღამოს, რათა მიირთვან ღვინოში მოხარშული ტრადიციული მალტური ჩაშუშული კურდღელი, მოუსმინონ ტრადიციულ ხალხურ მუსიკას და სიმღერას, ხოლო დილით იმხიარულონ ყოველწლიურ სასოფლო-სამეურნეო გამოფენაზე .

ვერდალას სასახლე
----------------

 ვერდალას სასახლე და ბასკეტის ბაღები
ვერდალას სასახლე მდებარეობს ბორცვზე, რომელიც გადაჰყურებს ბასკეტის ბაღებს. იგი აგო ჰოსპიტალიერების ორდენის დიდმა მაგისტრმა უგო დე ვერდალამ 1588 წელს, როგორც საზაფხულო რეზიდენცია. ამჟამად, რეკონსტრუქციის შემდეგ, შენობა მალტის პრეზიდენტის საზაფხულო რეზიდენციას წარმოადგენს. სასახლე არ არის ღია საზოგადოებისთვის, მაგრამ ეს არის საკულტო ნაგებობა, რომელიც კარგად ჩანს დინგლის კლდეებიდან, რომლებიც გადაჰყურებს ბასკეტის ბაღებს.

მნიშვნელოვანი ორინტოლოგიური ტერიტორია
-------------------------------------

ბასკეტის ბაღები კლასიფიცირებულია BirdLife International-ის მიერ, როგორც მნიშვნელოვანი ორინტოლოგიური ტერიტორია (*Important Bird Area, IBA*I), რადგან აქ ბინადრობს დიდი რაოდენობით ფრინველი. ასევე წარმოადგენს თავშესაფარს მალტის არქიპელაგის გავლით გაზაფხულზე და შემოდგომაზე გადამფრენი ფრინველებისთვის. ყოველწლიური მიგრაციის დროს აქ ჩერდებიან *Pernis apivorus,* *Circus aeruginosus* , კესტრები ( *Falco tinnunculus* ), მარჯანი ( *Falco subbuteo* ) და ელეონორის ფალკონები ( *Falco eleonorae* )  .

სქოლიო
------

1. ↑  Buskett, the lungs of Malta.  დაარქივებულია ორიგინალიდან — 2014-09-07. ციტირების თარიღი: 2014-09-07.
2. ↑  Abela, Joe. Claude de la Sengle (1494 - 1557). Senglea Local Council. ციტირების თარიღი: 2014-12-03.
3. 1 2  Buskett and Wied il-Luq. *Important Bird Areas factsheet*. BirdLife International (2013).  დაარქივებულია ორიგინალიდან — 2007-07-10. ციტირების თარიღი: 2013-08-05.
4. ↑  Praca zbiorowa: Podróże marzeń MALTA. Warszawa: Mediaprofit Sp. z o.o. 2006, s. 234—235. ISBN 83-60174-18-0.
ლეონ ფოკას დაბრმავება (იოანე სკილიცეს ისტორიის ხელნაწერის მინიატურა, XIII საუკუნე)
**გახეიბრება** — დასახიჩრება, ადამიანის სხეულის შემთხვევით ან განზრახ დაზიანება, რომელსაც შეუძლია გამოიწვიოს გარეგნობის ან ფუნქციების დაზიანება, ზოგჯერ ადამიანის სიკვდილიც; წარსულში — ერთ-ერთი გავრცელებული სასჯელი.

ძველაღმოსავლურ სამართალში გამახეიბრებელი, დამასახიჩრებელი სასჯელი დამნაშავეს შეეფარდებოდა ტალიონის პრინციპის მიხედვით („თვალი თვალისა წილ, კბილი კბილისა წილ"). ხამურაბის კანონები გახეიბრებისას ითვალისწინებდა დაზარალებულისა და დამნაშავის სოციალურ მდგომარეობას. თუ დაზარალებული ღარიბი იყო, წარჩინებული ფენის წარმომადგენელ დამნაშავეს გახეიბრების ნაცვლად ფულად ჯარიმას ახდევინებდნენ. დამასახიჩრებელ სასჯელებს ხშირად იყენებდნენ ბიზანტიურ სამართალში. იუსტინიანეს კანონმდებლობისგან განსხვავებით, ეკლოგის სასჯელთა სისტემაში შეამცირეს სასიკვდილო სასჯელის შემთხვევები და უპირატესობა მიანიჭეს გამახაიბრებელ სასჯელებს.

ძველ საქართველოში გამახეიბრებელი სასჯელებიდან იყენებდნენ დასაჭურისებას, ასოთა (ხელის, ფეხის, თითების) მოკვეთას, ენის ამოკვეთას და დაბრმავებას. მონასტრებში იყენებდნენ მტკივნეულ სხეულებრივ სასჯელს ასოთა მოუკვეთლად.

ლიტერატურა
----------

* ნადარეიშვილი გ. საჯარო სასჯელები გვიანი შუა საუკუნეების საქართველოში, «საბჭოთა სამართალი», 1967, № 1.
* ჯავახიშვილი ივ. ქართული სამართლის ისტორია, წგ. 2, ნაკვ. 2, თბ. 1984 (თხზ. თორმეტ ტომად, ტ. 7).
* *ნადარეიშვილი გ.*, ქართული საბჭოთა ენციკლოპედია, ტ. 3, თბ. 1978. — გვ. 26.
* *ნადარეიშვილი გ.*, ენციკლოპედია „საქართველო", ტ. 1, თბ. 1997. — გვ. ?.
ზაარბრიუკენის მოედანი 2010-იან წლებში.
**ზაარბრიუკენის მოედანი** — მოედანი თბილისში, მტკვრის მარცხენა სანაპიროზე (ჩუღურეთის რაიონი). მდებარეობს დავით აღმაშენებლის გამზირსა და დიმიტრი უზნაძის, პლატონის, ლევ ტოლსტოის, მოსე გოგიბერიძის ქუჩებს შორის.

მ. ვორონცოვის ძეგლი
წარმოიქმნა ყოფილი სოფლის კუკიის ტერიტორიაზე XIX საუკუნის შუა ხანებში. თავდაპირველად კავკასიის მეფისნაცვლის მიხეილ ვორონცოვის საპატივსაცემოდ ვორონცოვის მოედანი ერქვა და ეს სახელი ჩუღურეთის მიკროტოპონიმიკას არაოფიციალურად დღემდე შემორჩა. საბჭოთა პერიოდში, 1925 წელს მოედანს კარლ მარქსის, 1978 წელს კი — თბილისთან დაძმობილებული ქალაქ ზაარბრიუკენის (გერმანია) სახელი ეწოდა.

1867 წელს მოედანზე, ალგეთის ქვით მოპირკეთებულ კვარცხლბეკზე აღიმართა მიხეილ ვორონცოვის ძეგლი (მოქანდაკეები: ნ. პიმენოვი, ვ. კრეიტანი, არქიტექტორი: ო. სიმონსონი), რომელიც საქართველოს თავადაზნაურობის ხარჯებით პეტერბურგში ჩამოისხა. ეს იყო სამხრეთ კავკასიაში დადგმული პირველი თანამედროვე ტიპის ქანდაკება. 1922 წელს საბჭოთა ხელისუფლებამ ძეგლი აიღო.

ლიტერატურა
----------

* ენციკლოპედია „თბილისი", თბ. 2002. — გვ. 477-478, ISBN 99928-20-32-2.
* ენციკლოპედია „თბილისი. ქუჩები, გამზირები, მოედნები", თბ. 2008. — გვ. 79, ISBN 978-99928-20-35-3.
* ენციკლოპედია „საქართველო", ტ. 3, თბ. 2014. — გვ. 296.
|  |  |
| --- | --- |
|  | **ამ სტატიას ამჟამად აქტიურად არედაქტირებს მეტრო2004.**
გთხოვთ, ნუ შეიტანთ მასში ცვლილებებს, სანამ ეს განცხადება არ გაქრება. წინააღმდეგ შემთხვევაში, შესაძლოა, მოხდეს რედაქტირების კონფლიქტი.
ეს შეტყობინება სტატიაში მხოლოდ **ერთი კვირის** განმავლობაში შეიძლება დარჩეს.

---

თარგის ჩასმის თარიღი: მარტი 23, 2024.

---

მიმდინარეობს სტატიის აქტიური დამუშავება. 

---

მომხმარებლის სახელის და თარიღის ავტომატურად მისათითებლად, გამოიყენეთ თარგი {{subst:მუშავდება}}
 |

**ფაღარათი** იგივე **დიარეა**(ბერძ. სითხის დაღვრა) — თავდაცვითი ხასიათის კლინიკური სიმპტომი. კუჭ-ნაწლავის ტრაქტში პათოლოგიური პროცესის მიმდინარეობისას ნაწლავები ცდილობენ განავალი სასწრაფოდ გამოდევნონ ორგანიზმიდან და ასე მოიცილონ მავნე აგენტი, რომელიც ლორწოვან გარსს აღიზიანებს და ხელს უშლის საჭმლის ნორმალურ მონელებას. ამ დროს იცვლება განავლოვანი მასების მოცულობა და კონსისტენცია. დიარეის დროს განავლოვანი მასების გადაადგილების სიჩქარე და ორგანიზმიდან მათი საბოლოოდ გამოდევნის დრო იცვლება, 18-22 საათის ნაცვლად საკვები ნაწლავებში 15-20 წუთს რჩება და მიღებიდან საშუალოდ 2-4 საათის შემდეგ თხიერი განავლის სახით გამოიყოფა.
დიარეის დროს განავალი თხიერი იმიტომ არის, რომ დიდი რაოდენობით წყალს შეიცავს, რომლის შეწოვაც ნაწლავებმა სწრაფი მოქმედების გამო ვერ მოასწრო.

დიარეის ფორმები
---------------

დიარეას რამდენიმე მიზეზი და განვითარების მექანიზმი აქვს. მიმდინარეობაც სხვადასხვაგვარია, ამიტომ მისი კლასიფიკაცია საკმაოდ რთულია. 
მიმდინარეობის ხანგრძლივობისა და დროის მიხედვით განასხვავებენ მწვავე და ქრონიკულ დიარეას. მწვავეა დიარეა, რომელიც 2-3 კვირამდე გასტანს. 2-3 კვირაზე მეტხანს მიმდინარე ფაღარათს ქრონიკულს უწოდებენ. 
მიზეზის მიხედვით განარჩევენ ინფექციურ და არაინფექციურ დიარეას. ინფექციური დიარეა გამოწვეულია ბაქტერიებით, ვირუსებით (ენტეროვირუსები), პროტოზოული ორგანიზმებითა და მათი ცხოველქმედების პროდუქტებით. არაინფექციურ დიარეას იწვევს მედიკამენტები, რენტგენის გამოსხივება და რადიაცია, ალკოჰოლიზმი, ფსიქოემოციური მოშლილობანი, ენდოკრინული დაავადებანი, სიმსივნეები და საკვებისმიერი ალერგია.

ლიტერატურა
----------

* წიგნი ჯანმრთელობაზე: გასტროენტეროლოგია, ტ. 3, თბილისი: პალიტრა L, 2023. — გვ. 109-110, ISBN 9789941355462.
**ბურაქ ოზჩივითი** (თურქ. Burak Özçivit; დ. 24 დეკემბერი, 1984, სტამბოლი) — თურქი მსახიობი და ყოფილი მოდელი.

ბიოგრაფია
---------

ბურაქ ოზჩივითმა 2001 წელს დაამთავრა კაზემ იშმენის საშუალო სკოლა და სწავლა მარმარას უნივერსიტეტში სახვითი ხელოვნების ფაკულტეტზე განაგრძო. 2003 წელს იგი თურქეთის საუკეთესო მოდელად დაასახელეს. კონკურსის დასრულების შემდეგ, მან მუშაობა დაიწყო სააგენტოსთან Uğurkan Erez. სამუშაოს დაწყების შემდეგ მოდელირება შეაჩერა. 2005 წელს კვლავ დაბრუნდა თურქეთის საუკეთესო მოდელის კონკურსში და დასახელდა საუკეთესოდ. შედეგად, იგი შეუერთდა მსოფლიოს საუკეთესო მოდელებს და დაასახელდა მეორე საუკეთესო მოდელად მსოფლიოში. პირველი სამსახიობო გამოცდილება სერიალში მინუს 18 მიიღო, სადაც კომისარი მურათის როლი შეასრულა. 2007 წლის ნოემბერში მან ითამაშა ფილმში „*Musallat*", რომელიც გამოვიდა თეატრებში. 2008 წლის ზაფხულში ითამაშა პერსონაჟი გვენი სერიალში „*Baba Ocağı*". მოგვიანებით, შეასრულა ჩეთინის როლი სერიალ „პატარა საიდუმლოებებში". 2011-2013 წლებში ითამაშა სერიალ დიდებულ საუკუნეში, სადაც მალქუჩოღლუ ბალი ბეის როლი შეასრულა, ამავე წელს (2013) შეასრულა ქამრანის როლი სერიალ „ნარჩიტაში", სერიალში თამაშისას ერთმანეთი შეუყვარდათ ბურაქსა და ფაჰრიე ევჯენს, 2017 წელს კი იქორწინეს. მისი მომდევნო სერიალი იყო შავი სიყვარული, სადაც ქემალის როლი შეასრულა, გადაღებები 2015 წელს დაიწყო და 2017 წელს დასრულდა.

რესურსები ინტერნეტში
--------------------

* 

* ბურაქ ოზჩივითი კინოფილმების ინტერნეტ-მონაცემთა ბაზაში
* ბურაქ ოზჩივითი Twitter-ზე
**გიორგი (გოგი) გაბრიელის ძე ცაბაძე** (დ. 24 აგვისტო, 1924, თბილისი — გ. 30 ნოემბერი, 1986, გორი) — ქართველი კომპოზიტორი, საქართველოს სახალხო არტისტი (1973), თბილისის საპატიო მოქალაქე, ქართული ქალაქური საესტრადო სიმღერის, ოპერეტის, მუსიკალური კომედიისა და მიუზიკლის ფუძემდებელი.

ბიოგრაფია
---------

1956 წელს დაამთავრა თბილისის სახელმწიფო კონსერვატორიის საკომპოზიტორო კლასი. მუშაობდა ფილარმონიაში, საქართველოს ტელევიზიაში. 1973 წლიდან პედაგოგურ მოღვაწეობას ეწეოდა საესტრადო სასწავლებელში. 1956-1975 წლებში იყო საქართველოს ფილარმონიის საესტრადო მუსიკალური განყოფილების გამგე. 1976 წლიდან პედაგოგიურ მოღვაწეობას ეწეოდა საცირკო-საესტრადო სასწავლებელში.

ჯერ კიდევ 1943 წელს, მეორე მსოფლიო ომის უმძიმეს ზამთარში, თბილისის 27-ე სკოლაში სრულიად ახალგაზრდა თენგიზ აბულაძემ დადგა ვალერიან გუნიას პიესა „და-ძმა". სპექტაკლი, რომელმაც დიდი მოწონება დაიმსახურა, მუსიკალურად გააფორმა ასევე სრულიად ახალგაზრდა გოგი ცაბაძემ. 

კომპოზიტორს დიდი პოპულარობა მოუტანა სიმღერებმა: „მთაწმინდის მთვარე", „თბილისის მუხამბაზი", „ქუჩა-ქუჩა", „მეფაიტონე" და სხვა მრავალი. განსაკუთრებით აღსანიშნავია კომპოზიტორის მუსიკალური კომედიები, ოპერეტები და მიუზიკლები. იგი ამ რთული ჟანრის 20-მდე ნაწარმოების ავტორია, ესენია: „სიმღერა სიყვარულზე", „ჩვენი ნაცნობები", „ტრფობის ბადეში", „კურკას ქორწილი", „იეთიმ გურჯი", „მეტეხის ჩრდილში", „შესანიშნავი სამეული", „იტალიური რომანი" და სხვა. აღსანიშნავია, რომ ცაბაძე თავად იყო საკუთარი სიმღერების უბადლო შემსრულებელი. ავტორია აგრეთვე საგუნდო და დრამატული ნაწარმოებებისა, მისი მუსიკა ჟღერს ფილმებში: „ვერის უბნის მელოდიები", „მხიარული რომანი", „მოიტაცეს თამარ ქალი". 

დაჯილდოვებული იყო ხალხთა მეგობრობისა და „საპატიო ნიშნის" ორდენით.

გიორგი ცაბაძე სცენაზე, სიმღერისას გარდაიცვალა. დაკრძალულია დიდუბის მწერალთა და საზოგადო მოღვაწეთა პანთეონში. თბილისში არსებობს მისი სახელობის ქუჩა.

ლიტერატურა
----------

* *კაკულია.ლ*, ქართული საბჭოთა ენციკლოპედია, ტ. 11, თბ. 1987. — გვ. 181.
* ზ. ბაბუნაშვილი, თ. ნოზაძე, „მამულიშვილთა სავანე", გვ. 391, თბ. 1994

რესურსები ინტერნეტში
--------------------

* გოგი ცაბაძე — საქართველოს ბიოგრაფიული ლექსიკონი
გრაკლიანი გორა.
**გრაკლიანი გორა** — არქეოლოგიური ძეგლი საქართველოში, შიდა ქართლის მხარეში, კასპის მუნიციპალიტეტის სოფ. იგოეთისა და სამთავისის ტერიტორიაზე, მდ. ლეხურის მარჯვენა ნაპირზე წამომართულ გორაზე, უშუალოდ თბილისი-სენაკი-ლესელიძის გზატკეცილთან. 2015 წლის 19 მარტს, საქართველოს მთავრობის დადგენილების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია. 

აღმოჩნდა 2008 წელს გზატკეცილის გაფართოებასთან დაკავშირებით ჩატარებული გადარჩენითი არქეოლოგიური გათხრების დროს. 

არქეოლოგიური ძეგლი წარმოადგენს მრავალფენოვან ნამოსახლარს და სამაროვანს. აღმოჩენილი მასალა მიეკუთვნება სხვადასხვა პერიოდს პალეოლითიდან ძვ.წ. II-I საუკუნეებამდე, როდესაც გრაკლიან გორაზე ადამიანის აქტივობა უნდა დასრულებულიყო. 

2015 წელს გრაკლიანი გორას ეროვნული კატეგორიის ძეგლის სტატუსი მიენიჭა. 2015 წელს გორაზე ძვ. წ. VII საუკუნის ტაძარი, ორი საკურთეხევლი და საკურთხევლის პოსტამენტზე დღემდე უცნობი დამწერლობის ერთსტრიქონიანი წარწერა გამოვლინდა. დღემდე უცნობი წარწერა გრაკლიანის საკურთხეველზე ყველაზე ადრეულია და საქართველოში დამწერლობის გამოყენების 2 700 წლის ისტორიას ცხადყოფს. 

თბილისის სახელმწიფო უნივერსიტეტის ექსპედიციამ, რომელიც გრაკლიანის გორაზე აწარმოებს გათხრებს, წარწერის თარიღის დაზუსტების მიზნით ნიმუშები მაიამის (აშშ) ბეტა ლაბორატორიაში გააგზავნა. მაიამის ლაბორატორიის მიერ დადგენილი თარიღი არის ძვ. წ. XI-X საუკუნეები.

ლიტერატურა
----------

* *მაისურაძე ე.*, „გრაკლიანის გორაზე აღმოჩენილი წარწერა" // ისტორია, არქეოლოგია, ეთნოლოგია, გორი: გორის სახელმწიფო უნივერსიტეტი, 2019, № 2, გვ. 16-43.
* კულტურული და სავაჭრო ურთიერთობები ცენტრალურ ამიერკავკასიაში : (გრაკლიანი გორა), ვახტანგ ლიჩელი // Academia / აპ. ქუთათელაძის სახ. თბ. სახ-ფო სამხატვრო აკადემია, თბ. 2010 ISSN 1512-0899, N1, გვ. 25-38

რესურსები ინტერნეტში
--------------------

* ილორი. №414 (473) 19 სექტემბერი, 2017 წ.. გრაკლიანის წარწერა გაშიფრულია! გვერდი 9. საქართველოს პარლამენტის ეროვნული ბიბლიოთეკა.

სქოლიო
------

1. ↑  საქართველოს მთავრობის დადგენილების № 117, 2015 წლის 19 მარტი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ
2. ↑  "გრაკლიანის გორას" და "ქართული ანბანის სამი სახეობის ცოცხალ კულტურას" ეროვნული კატეგორიის ძეგლის სტატუსი მიენიჭა
3. ↑  Georgia uncovers unique writings that may change world history.  დაარქივებულია ორიგინალიდან — 2018-06-28. ციტირების თარიღი: 2015-08-22.
4. ↑  გრაკლიანის უნიკალური წარწერა აშშ ლაბორატორიამ ძვ.წ. XI-X საუკუნეებს მიაკუთვნა
**გულნარა კლიმენტის ასული გერსამია** (დ. 13 თებერვალი, 1924, თბილისი — გ. 17 ივლისი, 2008) — ქართველი პათომორფოლოგი. მედიცინის მეცნიერებათა დოქტორი (1968). პროფესორი (1970), საქართველოს მეცნიერების დამსახურებული მოღვაწე (1983). საქართველოს სახელმწიფო პრემიის ლაურეატი (1998); საქართველოს სამედიცინო- ბიოლოგიური მეცნიერებების აკადემიის ნამდვილი წევრი (1995).

1946 წელს დაამთავრა თბილისის სამედიცინო ინსტიტუტი. 1946-1951 წლებში მუშაობდა საქართველოს ჯანდაცვის სამინისტროს ონკოლოგიის რესპუბლიკური დისპანსერის ქირურგ-ორდინატორად. 1951–1959 წლებში პათომორფოლოგიური ლაბორატორიის გამგე. 1959-1977 წლებში საქართველოს ჯანდაცვის სამინისტროს ონკოლოგიის სამეცნიერო–კვლევითი ინსტიტუტის ონკოლოგიური სამეცნიერო ცენტრის პათომორფოლოგიური ლაბორატორიის ხელმძღვანელი, ხოლო 1977 წლიდან გარდაცვალებამდე — ამავე ინსტიტუტის პათომორფოლოგიური განყოფილების ხელმძღვანელი. მიღებული აქვს სახელმწიფო ჯილდოები, მ. შ. ღირსების ორდენი (1997).

საკანდიდატო დისერტაციის თემა — „სარძევე ჯირკვლის კიბოს ოპერაციამდელი რენტგენოთერაპიის შემდგომი კლინიკურ–მორფოლოგიური ცვლილებები", დაიცვა 1959 წელს. სადოქტორო დისერტაციის თემა — „დასხივებული სარძევე ჯირკვლის კიბოს სტრუქტურული ცვლილებების მექანიზმების საკითხისათვის", დაიცვა 1968 წელს.

რესურდები ინტერნეტში
--------------------

* გულნარა გერსამია — საქართველოს ბიოგრაფიული ლექსიკონი
ნახევარკუნძულის მოდელი, შექმნილი თანამგზავრ Landsat-იდან შესრულებული გადაღებების საფუძველზე
**კაპის ნახევარკუნძული** (ინგლ. Cape Peninsula) — მდებარეობს აფრიკის სამხრეთ-დასავლეთში, სამხრეთ აფრიკის რესპუბლიკის ტერიტორიაზე, გარს ერტყმის ატლანტის ოკეანის წყლები. 

ნახევარკუნძულის სამხრეთ დაბოლოებაში მდებარეობენ კეთილი იმედისა და კეიპ-პოინტის კონცხები, ხოლო ჩრდილოეთ დაბოლოებაზე — ქალაქი კეიპტაუნი და მაგიდის მთა. ცენტრალური ნაწილი უკავია ბუნებრივ რეზერვატებს და პარკებს, ხოლო სანაპიროები პირველ რიგში უკავიათ ქვიშოვან პლაჟებს.

ნახევარკუნძულის ლანდშაფტი სხვადასხვანაირია: მთები იცვლება ხეობებით, რომელთაგან ბევრი შესანიშნავია ყურძნის ხეივნის გასაშენებლად. კაპის ნახევარკუნძულის ხეივნებიდან იღებენ ღვინოს, რომელიც ბევრ ქვეყანაში ექსპორტზე გადის.

რესურსები ინტერნეტში
--------------------

ვიკისაწყობში არის გვერდი თემაზე:
***კაპის ნახევარკუნძული***

* Touristische Informationen დაარქივებული 2017-04-29 საიტზე Wayback Machine.
* Touristische Informationen
* Geologie der Kap-Halbinsel[*მკვდარი ბმული*]